ಶೋಕಿಗಾಗಿ ಸೂಪರ್ ಮಾರ್ಕೆಟ್ಗೆ ಕನ್ನ ಕದ್ದ ಮೊಬೈಲ್ ನೀಡಿತು ಕಳ್ಳರ ಸುಳಿವು ಬೆಂಗಳೂರು ಡಿ. 23: ಲಾಕ್ಡೌನ್ ವೇಳೆ ಕೆಲಸ ಕಳೆದುಕೊಂಡಿದ್ದ ಮೂವರು ನಿರುದ್ಯೋಗಿಗಳು, ಶೋಕಿಗಾಗಿ ಸೂಪರ್ಮಾರ್ಕೆಟ್ಗೆ ಕನ್ನ ಹಾಕಿ ಪೊಲೀಸರ ಸೆರೆ ಸಿಕ್ಕಿದ್ದಾರೆ. ಕೆಂಗೇರಿಯ ಉಲ್ಲಾಳ ನಿವಾಸಿಗಳಾದ ಮನ್ಸೂರ್26, ಇಮ್ರಾನ್24, ಜಿಲ್ಲಾನ್25, ಬಂಧಿತ ಆರೋಪಿಗಳು. ಬಂಧಿತರಿಂದ ಡಿಯೋ ಬೈಕ್, ಮೊಬೈಲ್, 50ಸಾವಿರ ನಗದು ವಶಕ್ಕೆ ಪಡೆಯಲಾಗಿದೆ. ಲಾಕ್ಡೌನ್ ಸಮಯದಲ್ಲಿ ಖರ್ಚು ಮಾಡಲು ಹಣಕ್ಕಾಗಿ ಈ ಮೂವರು ಪ್ರಮುಖ ಶಾಪಿಂಗ್ ಮಾಲ್, ಸೂಪರ್ ಮಾರ್ಕೆಟ್ಗಳನ್ನು ಗುರಿಯಾಗಿಸಿಕೊಂಡು ದರೋಡೆ ಮಾಡುತ್ತಿದ್ದರು. ಹೆಸರಘಟ್ಟ ರಸ್ತೆಯ 8ನೇ ಮೈಲಿ ಬಳಿ ಇರುವ ರಿಲಯಾನ್ಸ್ ಸೂಪರ್ ಮಾರ್ಟ್ಗೆ ನುಗ್ಗಿದ್ದ ಮೂವರು ಆರೋಪಿಗಳು ಬಾತ್ ರೂಂ ಬಾಗಿಲು ಮುರಿದು ಒಳಗೆ ಹೊಕ್ಕಿದ್ದಾರೆ. ಅದರಲ್ಲಿ ಓರ್ವ ಕ್ಯಾಶ್ ಕೌಂಟರ್ ಒಳಗೆ ಹೋಗಿ ಕ್ಯಾಶ್ ಬಾಕ್ಸ್ ಹೊಡೆದು ಸುಮಾರು 35,000 ನಗದು ಸೇರಿದಂತೆ ಮೊಬೈಲ್, ಟ್ಯಾಬ್ ಸೇರಿದಂತೆ ಒಟ್ಟು 85,000 ದೋಚಿ ಪರಾರಿಯಾಗಿದ್ದರು. ಸೂಪರ್ ಮಾರ್ಕೆಟ್ ನವರು ನೀಡಿದ ದೂರಿನ ಮೇರೆಗೆ ಪ್ರಕರಣ ದಾಖಲಿಸಿಕೊಂಡಿದ್ದ ಬಾಗಲಗುಂಟೆ ಪೊಲೀಸರು ಆರೋಪಿಗಳನ್ನ ವಶಕ್ಕೆ ಪಡೆದು ಬಂಧಿತರಿಂದ ಡಿಯೋ ಬೈಕ್ ಸೇರಿದಂತೆ 50 ಸಾವಿರ ನಗದು ವಶಕ್ಕೆ ಪಡೆಯಲಾಗಿದೆ ಎಂದು ಉತ್ತರ ತಾಲೂಕು ಡಿಸಿಪಿ ಧರ್ಮೇಂದ್ರ ಕುಮಾರ್ ಮೀನಾ ತಿಳಿಸಿದ್ದಾರೆ. ಇನ್ನೂ ಆರೋಪಿಗಳ ಕಳ್ಳತನ ಮಾಡಲು ಸುಮಾರು ಒಂದು ವಾರಗಳ ಕಾಲ ನಿವಾ ವಹಿಸಿ ರಾತ್ರಿ ಪಾಳಿಯ ಸೆಕ್ಯೂರಿಟಿಗಳ ಚಲನವಲನಗಳನ್ನ ಗಮನಿಸಿ, ರಾತ್ರಿ 2 ರಿಂದ ಮೂರು ಗಂಟೆ ವೇಳೆಗೆ ಕನ್ನ ಹಾಕುತ್ತಿದ್ದರು. ಈ ವೇಳೆ ಕದ್ದ ಮೊಬೈಲ್ ಜಾಡು ಹಿಡಿದ ಪೊಲೀಸರು ಕಡೆಗೂ ಆರೋಪಿಗಳನ್ನು ಬಂಧಿಸುವಲ್ಲಿ ಯಶಸ್ವಿಯಾಗಿದ್ದಾರೆ.ಸದ್ಯ ತನಿಖೆ ವೇಳೆ ಬಾಗಲಗುಂಟೆ ಪೊಲೀಸ್ ಠಾಣಾ ವ್ಯಾಪ್ತಿಯಲ್ಲಿ 3 ಕಳ್ಳತನ, ಜ್ಞಾನಭಾರತಿಯಲ್ಲಿ ಪ್ರಕರಣ, ವೈಟ್ಫೀಲ್ಡ್ ವ್ಯಾಪ್ತಿಯಲ್ಲಿ ಒಂದು ಕೃತ್ಯದಲ್ಲಿ ಭಾಗಿಯಾಗಿರುವುದು ಬೆಳಕಿಗೆ ಬಂದಿದೆ. ಒಟ್ಟಾರೆ ಶಾಪಿಂಗ್ ಮಾಲ್ ಹಾಗೂ ಸೂಪರ್ ಮಾರ್ಕೆಟ್ನಲ್ಲಿ ಕಳ್ಳತನ ಮಾಡಿದ್ದ ಆರೋಪಿಗಳನ್ನ ಬಂಧಿಸಿ ಜೈಲಿಗಟ್ಟಿದ್ದಾರೆ.